
LĒMUMS
Jūrmalā
	2026. gada 24. septembrī
	
	Nr.
	518


	Par detālplānojuma izstrādes uzsākšanu zemesgabalam Peldu ielā 2, Jūrmalā
	(protokols Nr. 11, 47. punkts)


Jūrmalas valstspilsētas administrācijā (turpmāk – Administrācija) saņemts nekustamā īpašuma Peldu ielā 2, Jūrmalā kopīpašnieces iesniegums (reģistrēts Administrācijas lietvedības sistēmā 2026. gada 20. augustā ar Nr. 1.1-39/26S-10390) ar lūgumu uzsākt detālplānojuma izstrādi zemesgabalam Peldu ielā 2, Jūrmalā, kadastra apzīmējums 1300 014 1003, ar mērķi paredzēt apartamenta ēkas būvniecību Baltijas jūras un Rīgas līča krasta kāpu aizsargjoslas teritorijā. Detālplānojuma izstrādes uzsākšanu ir saskaņojuši arī pārējie nekustamā īpašuma Peldu ielā 2, Jūrmalā kopīpašnieki.

Saskaņā ar Jūrmalas valstspilsētas teritorijas plānojumu, kas apstiprināts ar Jūrmalas pilsētas domes 2012. gada 11. oktobra saistošajiem noteikumiem Nr. 42 “Par Jūrmalas pilsētas teritorijas plānojuma grafiskās daļas, teritorijas izmantošanas un apbūves noteikumu apstiprināšanu”, kurā veikti grozījumi ar Jūrmalas domes 2024. gada 25. janvāra saistošajiem noteikumiem Nr. 2 “Par Jūrmalas valstspilsētas teritorijas plānojuma grozījumu, grafiskās daļas, teritorijas izmantošanas un apbūves noteikumu apstiprināšanu” (turpmāk – Teritorijas plānojums) zemesgabals Peldu ielā 2, Jūrmalā atrodas Publiskās apbūves teritorijā (P41) un teritorijā ar īpašiem noteikumiem – Teritorijā, kurās ierīkojamas centralizētas ūdensapgādes un kanalizācijas sistēmas (TIN118), kā arī Baltijas jūras un Rīgas līča krasta kāpu aizsargjoslas teritorijā, Baltijas jūras un Rīgas līča ierobežotas saimnieciskās darbības joslas teritorijā un Vietējās nozīmes pilsētbūvniecības pieminekļa teritorijā.

Detālplānojuma izstrādes nepieciešamību paredz Teritorijas plānojuma teritorijas izmantošanas un apbūves noteikumu 2431.1. apakšpunkts, kas nosaka, ka detālplānojumu izstrādā pirms jaunu zemes vienību veidošanas, jaunas būvniecības vai pārbūves uzsākšanas teritorijās krasta kāpu aizsargjoslā.

Ievērojot iepriekš minēto un Aizsargjoslu likuma 6. panta pirmo daļu, kā arī pamatojoties uz Teritorijas attīstības plānošanas likuma 28. panta trešo daļu, Ministru kabineta 2014. gada 14. oktobra noteikumu Nr. 628 „Noteikumi par pašvaldību teritorijas attīstības plānošanas dokumentiem” 39.1. apakšpunktu, 96. un 98. punktu, saskaņā ar Jūrmalas domes Attīstības un vides jautājumu komitejas 2026. gada 10. septembra atzinumu (protokols Nr. 1.2-11/72), Jūrmalas dome nolemj:

1. Uzsākt detālplānojuma izstrādi zemesgabalam Peldu ielā 2, Jūrmalā, kadastra apzīmējums 1300 014 1003 (turpmāk – detālplānojums).

2. Apstiprināt darba uzdevumu detālplānojuma izstrādei saskaņā ar 1. pielikumu.

3. Par detālplānojuma izstrādes vadītāju iecelt Administrācijas Pilsētplānošanas pārvaldes Teritorijas plānošanas nodaļas vecāko teritorijas plānotāju Ritu Ansuli.

4. Uzdot Jūrmalas valstspilsētas pašvaldības izpilddirektoram slēgt līgumu par detālplānojuma izstrādi un finansēšanu saskaņā ar 2. pielikumu.
5. Detālplānojuma izstrādes vadītājam ievietot Teritorijas attīstības plānošanas informācijas sistēmā lēmumu par detālplānojuma izstrādes uzsākšanu. 

6. Administrācijas Komunikācijas pārvaldes Sabiedrisko attiecību nodaļai publicēt paziņojumu par detālplānojuma izstrādes uzsākšanu pašvaldības informatīvajā izdevumā un ievietot to pašvaldības tīmekļa vietnē www.jurmala.lv.

7. Administrācijas Kancelejas Domes sēžu daļai, piecu darbdienu laikā pēc šī lēmuma spēkā stāšanās, nodrošināt lēmuma ievietošanu pašvaldības tīmekļa vietnē www.jurmala.lv.

	Priekšsēdētājs
	(paraksts*)
	J. Lediņš


*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU.

